Κρατικός Αερολιμένας Σκιάθου «Αλέξανδρος Παπαδιαμάντης»

Ο Διεθνής Αερολιμένας Σκιάθου «Αλέξανδρος Παπαδιαμάντης» (συντομογραφίες: IATA: JSI, ICAO: LGSK, ΥΠΑ: ΚΑΣΚ) βρίσκεται σε απόσταση περίπου 4 χιλιομέτρων από το κέντρο της πόλης της Σκιάθου. Το προσωνύμιο «Αλέξανδρος Παπαδιαμάντης» δόθηκε στον αερολιμένα προς τιμή του μεγάλου λογοτέχνη, ο οποίος καταγόταν από το νησί της Σκιάθου.

 Ιστορικά γεγονότα 
Ο Διεθνής Αερολιμένας Σκιάθου, εγκαινιάστηκε το 1972. Το 1991 παραδόθηκε προς χρήση ο αεροσταθμός. Το 2002 ολοκληρώθηκε η κατασκευή του νέου αεροσταθμού, ενώ ανακαινίστηκε και ο ήδη υπάρχων. Τον Δεκέμβριο του 2015 υπογράφηκε η σύμβαση παραχώρησης του Διεθνή Αερολιμένα Σκίαθου, καθώς και άλλων 13 περιφερειακών αερολιμένων, στην κοινοπραξία Fraport AG / Όμιλος Κοπελούζου. Η σύμβαση που υπογράφηκε μεταξύ της κοινοπραξίας και του Ταμείου Αξιοποίησης Ιδιωτικής Περιουσίας του Δημοσίου προβλέπει τη παραχώρηση των αερολιμένων για 40 χρόνια ξεκινώντας από το φθινόπωρο του 2016.

 Εγκαταστάσεις 

 Διάδρομος 
Με μήκος μόνο 1.628 μέτρα, ο διάδρομος του αεροδρομίου Σκιάθου θεωρείται ως αρκετά μικρός για λειτουργίες εμπορικών αεροσκαφών. Ορισμένες αεροπορικές εταιρείες απαιτούν από τους κυβερνήτες τους να υποβληθούν σε επιπλέον εκπαίδευση για να χρησιμοποιήσουν το αεροδρόμιο και απαιτούν όλες οι προσγειώσεις να γίνονται από τον πρώτο κυβερνήτη. Ένα επιπλέον πρόβλημα είναι η κατωφέρεια στον διάδρομο 20 που τον κάνει να φαίνεται μικρότερος από ότι είναι. Το νοτιότερο μέρος δεν είναι ορατό από το σημείο όπου προσγειώνεται το αεροσκάφος. Αεροσκάφη που προσγειώνονται από την αντίθετη κατεύθυνση (διάδρομος 02) περνούν από τα ανατολικά της Σκιάθου και ακριβώς πάνω από έναν παραλιακό δρόμο έξω ακριβώς από το σύνορο του αερολιμένα. Εξαιτίας αυτού του γεγονότος ο χώρος προσελκύει πολλούς φωτογράφους αεροσκαφών. Στο χώρο έχει δοθεί το ψευδώνυμο «2ο Σαιντ Μααρτέν», λόγω της μεγάλης εγγύτητας που έχει από τη θάλασσα.
Για να μειωθεί ο χρόνος απογείωσης, τα αεροσκάφη πρέπει να έχουν ελάχιστο βάρος, για αυτό και αρκετοί τύποι αεροσκαφών, δεν μπορούν να μεταφέρουν αρκετά καύσιμα για απευθείας πτήσεις προς τη βόρεια Ευρώπη και πρέπει να πραγματοποιήσουν στάση ανεφοδιασμού. Αεροσκάφη όπως το Airbus A320 και το Boeing 737 κυρίως προσγειώνονται στον Διεθνή Κρατικό Αερολιμένα Θεσσαλονίκης «Μακεδονία». Όμως, το Boeing 757-200 μπορεί να μεταφέρει αρκετά καύσιμα, έτσι ώστε να καλύψει απευθείας πτήσεις προς αεροδρόμια της Βρετανίας. Αυτός ο τύπος αεροσκάφους χρησιμοποιούνταν για τις μακρύτερες απευθείας πτήσεις από τη Σκιάθο, στο Νιούκασλ από την Thomas Cook Airlines. Σε μία περίπτωση, η Air Italy χρησιμοποίησε ένα Boeing 767-200 σε πτήση από το Μιλάνο, καθιστώντας αυτόν το τύπο αεροσκάφους τον μεγαλύτερο που έχει χρησιμοποιήσει τον αερολιμένα.

 Αεροσταθμός 
Ο Διεθνής Αερολιμένας Σκιάθου διαθέτει μόνο έναν αεροσταθμό και έχει τη δυνατότητα εξυπηρέτησης έως 3 αεροσκαφών κάθε φορά. Όμως, μια επέκταση του ασφαλτοτάπητα είναι υπό κατασκευή, η οποία θα παράσχει 4-5 επιπλέον θέσεις στάθμευσης αεροσκαφών.

 Αεροπορικές εταιρείες και προορισμοί 
Αεροπορικές εταιρείεςΠροορισμοίAegean AirlinesΘερινή περίοδος: ΑθήναAir SerbiaΘερινή πτήση charter: Βελιγράδι Avanti Air  Θερινή πτήση charter: Γκρατς, ΚλάγκενφουρτAustrian AirlinesΘερινή περίοδος: ΒιέννηBritish AirwaysΘερινή περίοδος: Λονδίνο-ΣίτυCondorΘερινή περίοδος: Μόναχο, ΝτύσσελντορφCyprus AirwaysΘερινή περίοδος: ΛάρνακαEasyJetΘερινή περίοδος: Λονδίνο-Γκάτγουικ, Μάντσεστερ, Μιλάνο-Μαλπένσα, Μπρίστολ, ΝάποληEdelweiss AirΘερινή περίοδος: ΖυρίχηJet2.comΘερινή περίοδος: Εδιμβούργο, Ιστ Μίντλαντς, Ληντς/Μπράντφορντ, Λονδίνο-Στάνστεντ, Μάντσεστερ, Μπέρμιγχαμ, Μπρίστολ, Νιούκασλ NeosΘερινή περίοδος: Βερόνα, Μιλάνο-ΜαλπένσαOlympic AirΑθήναRyanairΘερινή περίοδος: Βιέννη, Βουδαπέστη, Βουκουρέστι, Μπάρι, Πίζα Πράγα, Ρώμη-Φιουμιτσίνο, Σόφια Scandinavian AirlinesΘερινές πτήσεις charter: Γκέτεμποργκ, Κοπεγχάγη, Όσλο, Σταβάνγκερ, Στοκχόλμη-ΑρλάνταSky ExpressΑθήναSunclass AirlinesΘερινές πτήσεις charter: Κοπεγχάγη, Όσλο, Στοκχόλμη-Αρλάντα Transavia Θερινή περίοδος: Παρίσι-ΟρλύTUI AirwaysΘερινές πτήσεις charter: Ιστ Μίντλαντς, Λονδίνο-Γκάτγουικ, Μάντσεστερ, Μπέρμιγχαμ, Μπρίστολ, ΝιούκασλTUIfly NetherlandsΘερινή περίοδος: ΆμστερνταμTus AirwaysΘερινή περίοδος: Λάρνακα VoloteaΘερινή περίοδος: Βενετία, Μπάρι, ΝάποληWizz AirΘερινή περίοδος: Βουκουρέστι, Μιλάνο-Μαλπένσα, Νάπολη, Ρώμη-Φιουμιτσίνο

Στατιστικά

 Παραπομπές 

 Εξωτερικοί σύνδεσμοι 
 Επίσημη ιστοσελίδα του αερολιμένα

Αερολ
Σκιαθος
Κατηγορία:Αλέξανδρος Παπαδιαμάντης